|  |  |
| --- | --- |
| Teitl y gweithgaredd: | Gwir / Gau |
| Disgrifiad: | Tasg ymchwil i ddarganfod rhagor am Y Goets Fawr |
| Blynyddoedd ysgol: | CA2 |
| Sgìl Rhaglen Astudio posib: | Llafaredd > Gwrando |
| Testun T. Llew Jones | 'Y Lleidr Pen-ffordd' |
| Offer angenrheidiol: | * Copi o 'Y Lleidr Pen-ffordd' * Fideo 'Y Goets Fawr' - <https://www.youtube.com/watch?v=0jNmCdxJTtY> |
| Trefn a awgrymir: | * Darllenwch y gerdd i'r dysgwyr * Esboniwch fod y Goets Fawr yn teithio trwy Gymru amser maith yn ôl a bod S4C wedi ail-greu'r daith yn 2014. * Bydd y dysgwyr yn gwylio clip fideo i ddarganfod mwy am y goets fawr. * Yn gyntaf dosbarthwch gopïau o'r grid Gwir/Gau i'r dysgwyr * Dylai'r dysgwyr lenwi'r daflen gan roi beth maent yn ei gredu sy'n wir neu'n gau. * Dangoswch y fideo i'r dysgwyr. * Y dysgwyr yn llenwi ail hanner y daflen gan roi'r wybodaeth gywir i mewn os oedd y gosodiadau’n rhai gau. |
| Gweithgareddau gwahaniaethol: | Gellir gwneud y gweithgaredd o fewn grwpiau gyda dysgwyr iau.  Gall y dysgwyr ddod o hyd i bartner a chymharu eu hatebion. Oedd rhai o'r atebion wedi eu synnu? Pam roeddent yn credu iddynt gael rhai yn anghywir?  Wedi cwblhau'r gweithgaredd gall dysgwyr fynd i ymchwilio mwy am y Goets Fawr ar y We.  Dyma rhai gwefannau defnyddiol -  https://en.wikipedia.org/wiki/Mail\_coach  https://cy.wikipedia.org/wiki/Coets\_fawr  http://www.postalheritage.org.uk/explore/history/mail-coaches/ |

**Sgript - Ffilm o ffeithiau am y goets fawr**

Dros ddau gan mlynedd yn ôl, pan nad oedd trenau, ceir na lorïau ac yn sicr dim awyrennau, ceffylau byddai'n teithio ar hyd hewlydd Cymru. Ac weithiau byddai'r rhain yn tynnu Coets Fawr.

Roedd y Goets Fawr yn cario Post o Lundain yr holl ffordd i Gaergybi. Roedd y post wedyn yn cael ei gario dros y môr i'r Iwerddon.

Dechreuodd y Goets Fawr wneud y daith yma dros ddau gant o flynyddoedd yn ôl yn 1808.

Byddai gyrrwr a brêcman ar y goets ac yn y cefn byddai Giard yn eistedd.

Byddai'r giard yn gweithio i'r Post Brenhinol. Ei waith oedd gwneud yn siŵr fod y bag o bost yn cyrraedd pen y daith yn ddiogel. Byddai'r giard yn cael cario gwn rhag ofn bod lladron pen-ffordd ar y daith. Lladron fel Twm Siôn Cati. Byddai'n aml yn cario dau bistol, gwn Blunderbuss a chleddyf.

Roedd cot goch drwm oedd yn grand iawn gyda'r Giard gyda botymau sgleiniog.

Swydd y gyrrwr oedd gyrru'r goets a chael y ceffylau i garlamu'n gyflym ar hyd y ffyrdd. Byddai ganddo chwip mawr a byddai'n ei ddefnyddio i daro'r ceffylau i wneud iddynt garlamu yn gyflymach.

Byddai'r Goets yn stopio mewn sawl lle ar y daith fel Croesoswallt, Llangollen a Bangor.

Roedd rhaid newid y ceffylau bob 12 milltir. Byddai'r goets yn aros mewn tŷ tafarn lle roedd dyn o'r enw ostler yng ngofal newid y ceffylau.

Ambell dro bob 6 milltir os byddai'r ffordd yn serth.

Byddai dyn o'r enw ostler yn gwneud y gwaith o newid y ceffylau tra oedd y teithwyr yn mynd i'r tŷ bach neu'n cael rhywbeth cyflym i'w fwyta.

Byddai corn ar y Goets. Byddent yn canu'r corn er mwyn rhoi gwybod i bobl fod y Goets ar ei ffordd.

Roedd lle i deithwyr ar y Goets fawr hefyd. Byddai lle i bedwar o bobl eistedd yn y goets i deithio. Pobl gyfoethog fyddai'n teithio yn y Goets achos roedd yn ddrud i deithio arni.

Pan adeiladwyd y rheilffyrdd ym Mhrydain dechreuwyd cario post ar y trenau a daeth teithiau'r Goets Fawr i ben wedi hynny.